O!RUL8,2? (BTS-ის ალბომი)

O!RUL8,2? — სამხრეთ კორეული ბოიბენდ BTS-ის პირველი გაფართოებული ალბომი (EP). ის გამოვიდა 2013 წლის 11 სექტემბერს, როგორც მეორე ალბომი 2 Cool 4 Skool-ის შემდეგ. ალბომი ათი სიმღერისგან შედგება, რომელთა შორის წამყვანი სინგლია „N.O“. მოგვიანებით ჯგუფმა ალბომის კიდევ ერთი სიმღერის, „Attack On Bangtan (진격의 방탄)“-ის პრომოუშენი მოახდინა.

წინაპირობა და გამოშვება
2013 წლის 27 აგვისტოს Big Hit Entertainment-მა BTS-ის ოფიციალურ ვებგვერდზე უკუთვლის საათი ჩართო და YouTube-ზე ქამბექის ტრეილერი ატვირთა, რითაც O!RUL8,2?-ის და ქამბექის პრომოუშენისთვის მზადება დაიწყო. ტრეილერი იწყებოდა ხმოვანი ნარატივით, რომელიც იმაზე საუბრობენ, თუ როგორ უნდა ისწრაფვოდეს ადამიანი თავისი ოცნებისკენ. სამი დღის შემდეგ, მათ ოფიციალურ Twitter-ისა და Facebook-ის გვერდებზე O!RUL8,2?-ის სიმღერების სია და ალბომის კონცეპტუალური ფოტო გაავრცელეს. მათ ასევე გამოაქვეყნეს ფიზიკური ალბომის დიზაინი და დეტალები, მათ შორის ფოტოწიგნი, ფოტობარათი და პოსტერი. ამის შემდეგ Big Hit Entertainment-მა ალბომის კონცეფციის სპეციალური ტრეილერი გამოუშვა. მოგვიანებით მათ პირველი თიზერი გამოაქვეყნეს, რომლითაც გაირკვა, რომ „N.O“ იქნებოდა წამყვანი სინგლი. 2013 წლის 8 სექტემბერს, ალბომის ფაქტობრივ გამოშვებამდე, BTS-მა აუდიო ესკიზი (preview) გაავრცელა.

მუსიკალური ვიდეო
წამყვანი ტრეკის, „N.O“ (აკრონიმი "no offense"-ის, რაც „არ გეწყინოს“ ნიშნავს) მუსიკალური ვიდეო გამოვიდა 10 სექტემბერს, ალბომის გამოსვლამდე ერთი დღით ადრე. მუსიკალურ ვიდეოში წევრები უნიფორმებში არიან გამოწყობილნი და მეამბოხეობას უცხადებენ მასწავლებელს დისტოპიურ საკლასო ოთახში. მათი ქორეოგრაფიის ავტორია Son Sungdeuk, ხოლო მუსიკალური ვიდეოს რეჟისორია Zanybros.

კომპოზიცია
მუსიკალურად, BTS-ს არ შეუცვლია ფუნდამენტურად თავისი ჟღერადობა 2 Cool 4 Skool-თან შედარებით, კვლავ იყენებდნენ ცეცხლოვან რეპს, ტრაპ ბიტებს, სპილენძის ჩასაბერ ინსტრუმენტებსა და სოულურ მელოდიებს. ტექსტობრივად, EPმ გააფართოვა ოცნებებისა და ბედნიერების თემა, გამოხატა მათი ფრუსტრაცია მკაცრი კორეული განათლების სისტემის გამო და მათი გადაწყვეტილება, წინ აღდგომოდნენ საკუთარი თავის დამტკიცებისათვის ბრძოლას.

პრომოუშენი
BTS-მა ქამბექი სიმღერით „N.O“ 2013 წლის 12 სექტემბერს Mnet-ის მუსიკალურ გადაცემა M Countdown-ზე შეასრულა. ჯგუფმა პრომოუშენი გააგრძელა KBS-ის Music Bank-ზე, MBC-ის Music Core-ზე, SBS-ის Inkigayo-ზე და Arirang TV-ის Simply K-Pop-ზე. 2013 წლის ნოემბერში BTS-მა ალბომის შემდგომი პრომოუშენი დაიწყო სიმღერით „Attack on Bangtan“ სამხრეთ კორეის სხვადასხვა მუსიკალურ გადაცემაში. მოგვიანებით, 2015 წელს, BTS-მა ალბომის მხარდასაჭერად სპეციალური კონცერტი გამართა. 2015 BTS Live Trilogy Episode I: BTS Begins ჩატარდა ორ დღეს ოლიმპიურ დარბაზში, 2015 წლის 28 მარტიდან დაწყებული, რა დროსაც BTS-მა შეასრულა სიმღერები 2 Cool 4 Skool-იდან და O!RUL8,2?-დან.

კომერციული წარმატება
O!RUL8,2? დებიუტისთანავე, 2013 წლის სექტემბრის მეორე კვირაში, Gaon Weekly Chart-ზე მეოთხე ადგილზე მოხვდა. ალბომი ასევე მეთერთმეტე ადგილზე გავიდა სექტემბრის Gaon Monthly Chart-ზე. ის 2013 წელს სამხრეთ კორეის 55-ე ყველაზე გაყიდვად ალბომად დასახელდა Gaon Album Chart-ზე. 2019 წლის მონაცემებით, გაყიდულია მისი 200,000-ზე მეტი ასლი.

სქოლიო

"COOL 4 SKOOL / O! RUL 8, 2? ［2CD+DVD］ - BTS (防弾少年団)"
"O!RUL8,2? Comeback Trailer"
38주차 Album Chart
"BTS Previews 'O!RUL8,2?' Album"
I'M(아이엠): BTS(방탄소년단)_N.O(엔.오) [ENG/JPN SUB
"SUJU-M's Henry, BTS, B.A.P and More Rock 'M COUNTDOWN'"
"BTS to Start Promoting 'The Rise of Bangtan'"
"BTS, will hold their 2nd exclusive concert in March 'BTS Begins'"

კატეგორია:2013კატეგორია:სამხრეთი კორეაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები